הארי וינקס

הארי וינקס (באנגלית: Harry Winks; נולד ב-2 בפברואר 1996) הוא כדורגלן אנגלי המשחק בעמדת הקשר המרכזי בלסטר סיטי. הארי וינקס נולד בעיר המתוכננת המל המפסטד שבצפון-מערב לונדון לאניטה וגארי וינקס. יש לו שורשים ספרדים מצד אמו. הוריו הם אוהדי טוטנהאם הוטספר והוא הפך לאוהד בעצמו; כשהיה בן 6 ראה את המשחק הראשון שלו באצטדיון הקבוצה וייט הארט ליין, וכשנתיים מאוחר יותר בגיל 8 הצטרף לאקדמיה של הקבוצה. ב-1 ביולי 2012 הצטרף וינקס למועדון הנוער של טוטנהאם. במהלך עונת 2013/2014 הוא התאמן באופן קבוע עם הנבחרת, וב-30 במרץ 2014 נקרא לראשונה אל ספסל המחליפים במשחק חוץ מול ליברפול שהסתיים בהפסד 0–4, אמנם נשאר על הספסל. ב-27 ביולי 2014 הוא חתם עם המועדון את החוזה המקצועי הראשון שלו. לפי וינקס, המאמן מאוריציו פוצ'טינו אמר לו שרצה להחתימו בהקדם האפשרי לאחר שצפה בסרטונים שלו והתלהב מיכולותיו. הוא קיים את הופעת הבכורה שלו ב-27 בנובמבר 2014 במשחק ביתי מול פרטיזן בלגרד במסגרת הליגה האירופית כשהחליף את פאוליניו בדקה ה-87. ב-6 בילי 2015 הקשר חידש את החוזה עם טוטנהאם עד לשנת 2018 עם אפשרות להארכה בשנה נוספת כשהוא משחק עם חולצה מספר 29. גם את הופעת הבכורה שלו בעונה זו קיים וינקס במסגרת הליגה האירופית, הפעם במשחק ביתי מול קרבאך שנגמר בניצחון 3-1. ב-7 באוגוסט 2016 שיחק בפעם הראשונה לעונה זו כשהחליף את כריסטיאן אריקסן בדקה האחרונה במשחק הביתי מול ליברפול שנגמר בתיקו 1-1. ב-19 בנובמבר 2016 הוא שיחק בפעם הראשונה 90 דקות במשחק מול וסטהאם יונייטד, כמו גם הבקיע את השער הראשון שלו לטובת הספרס והעלה אותם לשוויון 1-1 לפני שהקבוצה הבקיעה שני שערים נוספים וניצחה 2–3 בסיום דרמטי. ב-8 בינואר 2017 הייתה ההופעה הראשונה שלו במסגרת גביע ה-FA במשחק נגד אסטון וילה, אז ניצחה הקבוצה 2-0. ב-14 בפברואר 2017 פורסם שווינקס חידש את חוזהו עד לשנת 2022. במהלך משחק החוץ מול ברנלי ב-1 באפריל 2017, וינקס מעד ונפצע בקרסול במהלך המחצית הראשונה של המשחק ונלקח לבית החולים כמה דקות לאחר מכן. מספר ימים לאחר מכן הודיעה הקבוצה כי הוא יישאר מושבת למשך שאר העונה. עונה זו בדיעבד הייתה עונת הפריצה של וינקס. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. החל מ-2 באוקטובר 2017 וינקס משחק בנבחרת אנגליה עד גיל 21, זאת לאחר שייצג את אנגליה בכל שאר הנבחרות הצעירות שלה; נבחרת אנגליה עד גיל 17, עד גיל 18, עד גיל 19 ועד גיל 20. הופעת הבכורה שלו בנבחרת אנגליה עד גיל 21 הייתה ב-14 בנובמבר 2016 בהפסד 2–3 מול צרפת. ב-2 באוקטובר 2017 קיבל וינקס את הזימון הראשון שלו לנבחרת אנגליה לקראת מוקדמות מונדיאל 2018, והמשחק הראשון שלו במדי הנבחרת הלאומית, שהיה גם המשחק האחרון של הנבחרת במסגרת קמפיין המוקדמות, היה מול ליטא. בבי.בי.סי ספורט ציינו לשבח את וינקס והסבירו שהוא הרשים והיה "השחקן הטוב ביותר של אנגליה. מאורגן ונקי וכמעט הבקיע. בולט לעין בסביבה בינונית". מעודכן ל-15 ביולי 2020 מעודכן ל-17 בנובמבר 2019 מדיה וקבצים בנושא הארי וינקס בוויקישיתוף הארי וינקס, ברשת החברתית אקס (טוויטר) הארי וינקס, ברשת החברתית אינסטגרם הארי וינקס, באתר Transfermarkt הארי וינקס, באתר Soccerway הארי וינקס, באתר BDFutbol הארי וינקס, באתר WorldFootball.net הארי וינקס, באתר National Football Teams הארי וינקס, באתר FootballDatabase.eu עמוד השחקן, באתר טוטנהאם הוטספר Tottenham midfielder Harry Winks revels in comparisons with Barcelona star Andres Iniesta Tottenham vs Gillingham: Harry Winks in frame for full debut after impressing Mauricio Pochettino Premier League: Tottenham midfielder Harry Winks agrees professional deal Harry Winks: How trusting Mauricio Pochettino saw me break into the Tottenham first-team Tottenham Hotspur 1-0 Partizan Belgrade NEW DEAL FOR WINKS 2015-16 PREMIER LEAGUE SQUAD NUMBERS ANNOUNCED Tottenham Hotspur 3-1 Qarabağ FK Sam Wallace; JJ Bull, ‏Tottenham 1 Liverpool 1: Danny Rose scores late equaliser to cancel out James Milner penalty, The Telegraph, 27 August 2016 Harry Kane’s two late goals earn Tottenham victory over West Ham Tottenham Hotspur 2-0 Aston Villa Harry Winks signs new Tottenham contract Harry Winks: Tottenham midfielder taken to hospital with ankle injury Harry Winks: Tottenham midfielder ruled out for the rest of the season HARRY WINKS JOINS ENGLAND SENIOR SQUAD AS FABIAN DELPH AND PHIL JONES WITHDRAW France U21 3-2 England U21 England call up Harry Winks to replace injured Fabian Delph and Phil Jones Lithuania 0-1 England